en nb de en de da da cs da da de da nb fr da de da de da da cs da da de da nb fr da de da de de da da en da da ceb da en da da da en da da en da da da en sv nb da de en da da en nb da da da da da ca en da nb ca
Konkurrenceforslag til udvidelse af Københavns Luftshavns Terminal 3.
Udvidelsen af Terminal 3 er tænkt indefra og ud. Funktionerne på de forskellige etager er bevidst gjort synlige så der opstår en transparent bygning der giver brugeren indsigt i terminalens mange funktioner. Det er et dynamisk hus, der skifter karakter over døgnet, og som skal virke imødekommende for alle husets brugere, både besøgende og personale.
Terminal 3 udvides i sin fulde længde med ca. 60 meter mod airside mellem finger B og C. Der udvides med kælderarealer med lagerfaciliteter, teknikarealer samt bagagehåndtering. På stueplan udvides bagageudleveringshallen og der indarbejdes bagagehåndteringsområde med adgang direkte fra airside. På level 1 og 2 indrettes terminalområde for passagerer. På level 3 indrettes moderne kontorfaciliteter og store rummelige teknikarealer, placeret centralt i forhold til hovedføringsveje.
For at sikre en smidig logistik på passageretagerne, udlægges to flow. Et hovedflow, der hurtigt og sikkert får passagerer fra A til B suppleret af et oplevelsesflow, der via varierede rumlige og kommercielle oplevelser og et kig til airside, giver passagererne et spændende og stimulerende ophold i terminalen.
Ved at betragte terminaludvidelsen i samme skala som et byplan, har vi ladet os inspirere af det klassiske København med sine små passager og pladsdannelser. Der Hver plads er tilført hver sin egen identitet i form af Strøget, Rådhuspladsen og Kongens Have. Pladserne har hver deres fortælling, stemning og atmosfære og danner baggrund for et væld af oplevelser for terminalens besøgende.
I udvidelsen af terminalen er der bevidst arbejdet med at skabe varierende rumlige oplevelser, hvor dagslys spiller en væsentlig rolle for iscenesættelsen af rummet. Gennem åbne atrier, skylights og udendørs gårdrum trækkes dagslys langt ind i terminalen, hvor det bidrager til et positivt indeklima, og lufthavnens brugere kan opleve lysets skiften over døgnet.
RUBOW arkitekter / Smith Hammer Lassen architects
Smith Hammer Lassen architects, Sweco, Portland Design